[bookmark: _Hlk109656937][bookmark: _GoBack]PATVIRTINTA
Akmenės rajono Akmenės gimnazijos 
viešojo nuomos konkurso komisijos 2022 m. spalio 4 d. posėdžio protokolu Nr. 1


1 KV. M. PLOTO  PATALPŲ, ESANČIŲ ADRESU: LAIŽUVOS G. 7, AKMENĖ, VIEŠOJO NUOMOS KONKURSO SĄLYGOS


1. Nuomotojas – Akmenės gimnazija, Laižuvos g.7, Akmenė, kodas 190447774. Viešąjį nuomos konkursą vykdo Akmenės gimnazijos direktoriaus 2022 m. spalio 4 d. įsakymu Nr. V-119 „Dėl Akmenės gimnazijos turto nuomos“ sudaryta viešajam nuomos konkursui organizuoti komisija (toliau – Komisija).
2. Nuomojamas turtas – Akmenės rajono savivaldybei nuosavybės teise priklausančios, Akmenės gimnazijos patikėjimo teise valdomos 1 kv. m ploto  patalpos (pastato, kuriame yra patalpos, unikalus numeris 3296-7012-8019, išnuomojamų patalpų indeksas: 1-26 – 41,38 kv. m), esančios  Akmenės gimnazijos pastate adresu: Laižuvos g. 7,  Akmenė.
3. Turtas nuomojamas užkandžių ir gaiviųjų gėrimų automatui pastatyti;. 
4. Pradinis turto nuompinigių dydis – 12 Eur už 1 kv. metrą per mėnesį.
5. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos, pagal nuomotojo pateiktą sąskaitą.
6. Nuomininkas, per Savivaldybės ilgalaikio materialiojo turto nuomos sutartyje (toliau – Sutartis) nustatytus terminus nesumokėjęs nuompinigių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
7. Turtas išnuomojamas 3 metų laikotarpiui. Turtas perduodamas ir priimamas Sutarties pasirašymo dieną. Sutarties projektas pridedamas.
8. Konkurso dalyvių vokai su paraiškomis registruojami 2022 m. spalio 24 d. nuo 9.00 val. iki 12.00 val., darbo laiku, adresu: Akmenės gimnazija, 116 kab., Laižuvos g. 7,  Akmenė. Ant voko turi būti užrašyta: konkurso dalyvio pavadinimas ir adresas, nuomojamo turto pavadinimas, adresas ir nuoroda „Turto nuomos konkursui“. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.
9. Voke turi būti pateikti šie dokumentai:
9.1. paraiška, kurioje nurodomas konkurso dalyvio ar jo įgalioto asmens vardas, pavardė ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
9.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
9.3. pasiūlymas, kuriame nurodytas siūlomas konkretus nuompinigių dydis;
9.4. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;
9.5. paaiškinimas, kokiam tikslui konkurso dalyvis naudos nuomojamą turtą;
9.6. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą. 
10. Pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, atitinkamai pridedamas įgaliojimas. Fizinis asmuo pasiūlymą pasirašo asmeniškai.
11. [bookmark: _Hlk109635923]Konkurso dalyvis prieš atvykstant registruotis privalo sumokėti pradinį įnašą – 36,00 Eur. Kredito įstaigos ir sąskaitos, į kurią turi būti sumokėtas pradinis įnašas, duomenys: Akmenės rajono Akmenės gimnazija, a. s. LT824010043300090129, Luminor Bank, AS, banko kodas 40100. Konkurso laimėtojo pradinis įnašas įskaitomas į Savivaldybės turto nuompinigius.
12. Nuomojamas patalpas galima apžiūrėti 2022 m. spalio 18 d. nuo 9.00 val. iki 12.00 val. Turto apžiūra vykdoma tik iš anksto dalyviui pranešus atsakingam asmeniui apie pageidavimą dalyvauti apžiūroje. Asmuo, atsakingas už turto apžiūrą – Akmenės gimnazijos švietimo padalinio(ūkio) vadovas Sigitas Pocius, tel. 8 68020243, el. p. sigitas.poc@gmail.com.
13. Komisijos posėdis, kuriame bus atplėšiami vokai, vyks 2022 m. spalio 24 d. 13.00 val. Akmenės rajono Akmenės gimnazijoje, 116 kabinete adresu: Laižuvos g. 7,  Akmenė.
14. Komisija atlieka gautų pasiūlymų vertinimą ir tikrina, ar konkurso dalyvis pateikė visus konkurso sąlygose nurodytus dokumentus. Konkurso laimėtoju pripažįstamas konkurso dalyvis, pasiūlęs didžiausią Savivaldybės turto nuompinigių dydį.
15. Papildomą informaciją teikia Akmenės gimnazijos švietimo padalinio (ūkio) vadovas Sigitas Pocius tel., el. p. sigitas.poc@gmail.com. Informacija skelbiama Akmenės rajono Akmenės gimnazijos interneto svetainėje adresu:  www.akmenesgimnazija.lt, Akmenės rajono savivaldybės internetinėje svetainėje: www.akmene.lt , Facebook paskyroje.
16.  Nuomotojo ir konkurso dalyvių ginčai sprendžiami Lietuvos Respublikos administracinių bylų teisenos įstatymo nustatyta tvarka.


__________________



